**Gwybodaeth am gael eich rhyddhau o’r ysbyty**

Mae’n bwysig bod ein hysbytai yn barod i ofalu ar ôl unigolion sydd wedi dal y coronafeirws (COVID-19) ac sydd angen gofal mewn ysbyty. Oherwydd y pwysau hwn, pan fydd y tîm gofal iechyd sy’n gofalu amdanoch yn penderfynu nad oes angen ichi aros yn yr ysbyty rhagor, byddwch yn cael eich rhyddhau. Ni fyddwch chi’n cael dewis pryd y byddwch chi’n cael eich rhyddhau, ond mae sicrhau bod unigolion yn cael eu rhyddhau i le diogel a phriodol yn flaenoriaeth bob amser.

Yn y rhan fwyaf o achosion, i’ch cartref y byddwch yn cael eich rhyddhau. Efallai y bydd angen mwy o gymorth arnoch, er enghraifft gyda’ch anghenion gofal neu i siopa.

Os bydd angen gofal mwy cymhleth y tu allan i’r ysbyty arnoch chi, gallai hyn fod mewn gwely arall yn y gymuned. Er enghraifft, mewn cartref nyrsio preswyl.

Bydd eich anghenion a’r trefniadau ar gyfer eich rhyddhau o’r ysbyty yn cael eu trafod â chi.

Mae COVID-19 yn salwch newydd sy’n gallu effeithio ar yr ysgyfaint a’r llwybrau anadlu. Mae’n cael ei achosi gan feirws o’r enw y coronafeirws.

Nid oes unrhyw driniaeth benodol ar hyn o bryd. Bydd rhaid i rai unigolion sy’n dal y salwch gael eu derbyn i’r ysbyty.

Gallwch gael gwybod rhagor am y coronafeirws a’r ffyrdd gorau o sicrhau nad yw’n cael ei ledaenu drwy fynd i www.nhs.co.uk/coronavirus

**Beth yw’r coronafeirws?**